Dauben

Dauben () is en Dörp in de Gemeen Langwedel in’n Landkreis Veern, Neddersassen mit üm un bi 2600 Inwahners. Binnen de Gemeen billt de Oort en egen polietsche Oortschop.

Vondaag is de Oort mit Langwedel tohoopwussen.

 Geografie 

De Oort liggt op de Achem-Veerner Geest an de Ole Aller. In’n Süüdoosten von Dauben münnt de Goldbeek in de Ole Aller. De Werser flütt een Kilometer in’n Süüdwesten langs un dor löppt ok de Slüsenkanaal Langwedel langs. De Oort sülvs liggt op de Geest, na Süden to slütt sik aver de Masch von de Werser an un na Noorden to Moor.

De Naveröörd sünd Langwedelermoor in’n Noorden, Völkersen un Doolbröch in’n Noordoosten, Langwedel in’n Oosten, Eeßel in’n Süüdoosten, Winkel, Intschen un Hagen-Grinnen mit Fössen in’n Süüdwesten, Cluvenhagen in’n Westen un Lindholt in’n Noordwesten.

 Historie 

Dauben kummt 1258 as curia Doverden toeerst in de Oorkunnen vör.

In’n Eersten Weltkrieg sünd 34 Soldaten ut Dauben fullen oder vermisst un in’n Tweten Weltkrieg 149.Onlineprojekt GefallenendenkmälerOnlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dauben in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem.

De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt.

De Oort weer fröher en egenstännige Buurschop un later en Gemeen. To de Gemeen hebbt blangen dat Dörp Dauben ok noch de Oortsdelen Brand, Brook, Goldbargsrevier, Köbens un de Tegelee tohöört. De Gemeen is an’n 1. Juli 1972 mit de Gemeenreform in Neddersassen Deel von de Gemeen Langwedel worrn. Sietdem billt Dauben binnen de Gemeen en Oortschop mit Oortsraad un Oortsbörgermeester.

 Inwahnertall 

 * tohoop mit de Oortsdelen Brand, Brook, Goldbargsrevier, Köbens un Tegelee

 Religion 

duum|De Sigismund-Kark
Dauben is evangeelsch-luthersch präägt un billt mit de Sigismund-Kark en egen Kaspel.

För de Kathoolschen is de St.-Josef-Kark in Veern tostännig.

De Doden warrt op’n Karkhoff Dauben begraven, de dicht bi de Sigismund-Kark liggt, aver ok en egen Kapell hett.

 Wapen 

Dat Wapen von Dauben wiest op grönen Grund en sülvern Wellenlien. Dor över is en sülvern de Sigismund-Kark mit rood Dack to sehn un dor ünner twee gollen krüüzte Peerköpp, de na buten kiekt.

 Oortsraad 

Liddmaten
 2016:
 CDU: Torsten Eggers, Lars Lorenzen
 SPD: Alfons Adam, Silke Brünn
 WGL: Heike Schmitz

 Oortsbörgermeesters 

 Tied  Naam  Partei –  Silke Brünn  SPD

 Kultur 

En Denkmaal för de Fullenen ut de twee Weltkrieg’ steiht in Dauben op’n Karkhoff.

 Verenen 

De Schüttenvereen Dauben is 1880 grünnt worrn, de Sportvereen TSV Dauben 1920 un de Vereen för Kultur un Geschicht an’n 5. Mai 1999.

 Weertschop un Infrastruktur 

Dauben hett en egene freewillige Füürwehr, de 1928 grünnt worrn is.

 Verkehr 

Dör Dauben löppt de Landsstraat 158, de in’n Noordwesten över Ädelsen, Bauen un Achem na Bremen to geiht un in’n Süüdoosten över Langwedel na Daulsen an de Bundsstraat 215. De L 158 warrt von de Kreisstraat 9 krüüzt, de in’n Noorden na Langwedelermoor un Grasdörp föhrt un in’n Süüdwesten na Intschen un Blenner.

De nächste Autobahn is de Autobahn 27 (Afsnidd Bremen–Wasra). De Opfohrt 24b Langwedel liggt so dree Kilometer in’n Noorden von Dauben an de K 9.

De nächste Bahnhoff is so bi een Kilometer wied weg in’n Oosten de Bahnhoff Langwedel an de Bahnlien Wunsdörp–Bremen.

 Scholen 

De Kinner ut Dauben gaht toeerst na de Grundschool Langwedel un later to’n Bispeel op de Oberschool an’n Goldbeek direkt in Dauben. Dat gifft ok en Kinnergoorn.

 Lüüd 

De Politiker Karl-Eddi Armgort is 1925 in Dauben boren un de Politikerin Karin Garling 1959.

 Literatur 

 Daverden - Geschichte und Geschichten. Vereen för Kultur un Geschicht Dauben, 2017

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Veern